Gwamnatin jahar Nassarawa za ta kwashe almajirai 63,000 zuwa jahohinsu na asali ▷ Legit.ng
Gwamnatin jahar Nassarawa za ta kwashe almajirai 63,000 zuwa jahohinsu na asali
24 days ago 1690 views by Muhammad Auwal
Gwamnatin jahar Nassarawa ta bayyana shirinta na kwashe almajirai 63,000 yan kasa da shekara 10 daga jahar don mayar dasu zuwa jahohinsu na asali, kamar yadda gwamnatin ta tabbatar.
Daily Nigerian ta ruwaito kwamishiniyar kula da harkokin mata, Halima Jabiru ce ta bayyana haka yayin da take ganawa da manema labaru bayan kammala taron majalisar zartarwar jahar a garin Lafia.
KU KARANTA: Annobar Coronavirus: Sultan ya bukaci Musulmai su fara addu’o’in neman agaji daga Allah Read
Halima ta ce akwai akalla almajirai 63,000 dake gararamba a titunan jahar, don haka gwamnati ta ga dacewar mayar dasu ga iyayensu . idan za’a tuna, Gwamna Abdullahi Sule na jahar Nassarawa ya samar da dokar daurin shekara 10 a gidan yari ga iyayen da aka kama yaronsu yana bara a jahar.
Gwamnan ya bayyana haka ne yayin da yake rattafa hannu kan dokar haramta garkuwa da mutane a jahar da kuma dokar kare kananan yara, haka zalika gwamnan ya haramta barace barace, kuma ya yi alkawarin inganta karatun tsangaya a jahar.
"Wadanda ke bara a yanzu a kan titunanmu za mu daukesu zuwa makaranta domin inganta rayuwarsu. Amma duk wanda ya sake kawo dansa almajiranci jahar Nassarawa daga wata jaha sai mun daure shi a kurkuku.” Inji shi.
Gwamna Sule ya kara da cewa ba zasu hukunta yaran da suka kama yana bara ba, amma iyayensu zasu fuskanci fushin hukuma, saboda wannan ya nuna rashin dacewar su haifi yaran tun farko sakamakon ba za su iya kulawa da su ba.
Boko Haram: Yan sanda 4, masu farin hula 2, suka rasa rayukansu a harin Damboa